Diari Oficial de la Generalitat Valenciana


Sumari del DOGV 8859, del 17-07-2020 (2020/5651)

RESOLUCIÓ de 14 de juliol de 2020, de la Secretaria Autonòmica d'Educació i Formació Professional, per la qual es fan públiques les modificacions dels plans d'activitats proposats en la convocatòria de març per les entitats col·laboradores reconegudes en la formació del professorat, per al curs 2019-2020.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8859

Data del DOGV
:   17-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5651


Data del document
:   14-07-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 14 de juliol de 2020, de la Secretaria Autonòmica d'Educació i Formació Professional, per la qual es fan públiques les modificacions dels plans d'activitats proposats en la convocatòria de març per les entitats col·laboradores reconegudes en la formació del professorat, per al curs 2019-2020. [2020/5651]  
Per Resolucio de 18 d'abril de 2019, de la Secretaria Autonòmica d'Educacio i Investigació, es publica el procediment de convocatòria per al reconeixement d'entitats col·laboradores en la formacio del professorat i de les activitats de formacio permanent per al curs escolar 2019-2020 (DOGV núm. 8542 de 07.05.2019), d'acord amb el que disposa l'Ordre 65/2012, de 26 d'octubre, de la Conselleria d'Educació, Formació i Ocupació, que estableix el model de formació permanent del professorat i el disseny, reconeixement i registre de les activitats formatives.  
En l'apartat quart d'aquesta resolució s'assenyala que les entitats reconegudes podran modificar o proposar noves activitats en dues noves convocatòries, durant els mesos de novembre de 2019 i març de 2020, a traves de la pàgina web/ plataforma de la Conselleria d'Educacio, Investigacion, Cultura i Esport, http://www.ceice.gva.es/es/web/formacion-profesorado/entidades-colaboradoras.  
Durant la convocatòria del mes de març de 2020, les entitats col·laboradores han proposat noves accions formatives per a realitzar-les en aquest curs escolar 2019-2020.  
Abans de la resolució de la convocatòria, com a conseqüència de la situació i evolució del coronavirus (Covid-19), es publica el Reial decret 463/2020, de 14 de març (BOE num. 67, de 14.03.2020), pel qual es declara l'estat d'alarma per a la gestio de la situacio de crisi sanitària ocasionada per la Covid-19, i en la seua disposició addicional tercera estableix una suspensio general dels terminis dels procediments administratius durant la seua vigència.  
Per la seua part, l'article 9 del Reial decret 463/2020, de 14 de març, pel qual es declara l'estat d'alarma, estableix mesures de contencio en l'àmbit educatiu i de la formacio, entre aquestes, la suspensió temporal de la formació presencial en centres públics o privats.   
Considerant les normes dictades per les autoritats sanitàries competents per a la gestio de la crisi sanitària ocasionada per la Covid-19, i les mesures preventives per a garantir la protecció de la seguretat i salut davant la situació i evolució de la pandèmia del coronavirus (Covid-19), respecte a les accions formatives proposades en la modalitat presencial.  
  
Tenint en compte que, mitjançant el Reial decret 537/2020, de 22 de maig, es deroga l'esmentada suspensió general dels terminis dels procediments, amb efectes des de l'1 de juny de 2020.  
Vistes les sol·licituds de les modificacions dels plans d'activitats proposats en la convocatòria de març de 2020 per les entitats col·laboradores en la formació del professorat per al curs 2019-2020.  
Complint els requisits establits en la Resolució de 18 d'abril de 2019, de la Secretaria Autonòmica d'Educació i Investigació, de convocatòria per al reconeixement d'entitats col·laboradores en la formació del professorat i de les activitats de formació permanent per al curs escolar 2019-2020.  
D'acord amb les competències atribuïdes per l'article 82 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
Primer  
Durant la vigència de les mesures de contenció en l'àmbit educatiu i de formació, entre aquestes, la suspensió temporal de la formació presencial a centres públics o privats establides en l'article 9 del Reial decret 463/2020, de 14 de març, perquè es declara l'estat d'alarma per a la gestió de la situació de crisi sanitària ocasionada per la Covid-19, seran susceptibles de ser reconegudes les accions formatives proposades per les entitats en la modalitat de formació a distància.  
  
Considerant el caràcter temporal d'aquestes mesures de contenció, les activitats proposades en la modalitat de formació presencial s'autoritzen de manera condicionada perquè en el moment de la seua realització s'hagen alçat o flexibilitzat aquestes mesures de suspensió i perquè es duguen a terme d'acord amb les normes dictades per les autoritats sanitàries competents per a la gestio de la crisi sanitària ocasionada per aquesta pandèmia i les mesures preventives per a garantir la protecció de la seguretat i salut.  
  
Segon  
Reconéixer les accions formatives proposades en la convocatòria de març per les entitats col·laboradores en la formació del professorat per al curs 2019-2020 que s'inclouen en l'annex I d'aquesta resolució.  
  
  
Tercer  
No reconéixer les accions formatives proposades en la convocatòria de març per les entitats col·laboradores en la formació del professorat per al curs 2019-2020, que s'inclouen en l'annex II, pels motius que s'indiquen.  
  
Quart  
Podrà participar en les activitats que figuren en l'annex únic d'aquesta resolució:  
a) El personal docent i el personal tècnic educatiu amb destinació en centres educatius no universitaris de la Comunitat Valenciana en els quals impartisquen els ensenyaments regulats per la Llei orgànica 2/2006, de 3 de maig, d'educació.  
b) Personal docent i personal tècnic educatiu amb destinació en centres no universitaris des dels quals presten serveis tècnics de suport educatiu als centres indicats en l'apartat anterior.  
c) Personal que haja finalitzat els graus i màster que condueixen a l'obtenció de la titulació docent, sempre que es troben inscrits en alguna de les borses de personal docent de la Conselleria d'Educació, Cultura i Esport i aquest personal no supose més del 50 % de participació en l'activitat.  
  
Cinqué  
El reconeixement de les activitats de formació que conté aquesta resolució no suposa l'acreditació ni l'adquisició de cap titulació o nivell oficial, encara que en la denominació de les activitats figuren esmentats determinats títols o nivells.  
  
Sisé  
D'acord amb l'article 25.4 de l'Ordre 65/2012, de 26 d'octubre, d'aquesta conselleria, una vegada finalitzada l'activitat, en el termini màxim de dos mesos, l'entitat presentarà al Servei de Planificació i Gestió de la Formació Permanent del Professorat l'acta final de l'activitat amb la relació de participants aptes, així com l'acta d'experts, amb expressió del nombre d'hores d'intervenció, i la valoració de l'activitat. En l'esmentada acta final constarà NIF/NIE, cognoms, nom, adreça de correu electrònic i centre de destinació del participant, que haurà de ser signada pel gestor de l'activitat. També es remetrà el contingut de l'acta en suport electrònic, full de càlcul, segons model que serà facilitat pel Servei de Planificació i Gestió de la Formació Permanent del Professorat.  
  
Seté  
Contra aquesta resolució, que no posa fi a la via administrativa, podrà interposar-se un recurs d'alçada davant el conseller d'Educació, Cultura i Esport, en el termini d'un mes a partir de l'endemà de ser publicada aquesta resolució en el Diari Oficial de la Generalitat Valenciana, de conformitat amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 14 de juliol de 2020.- El secretari autonòmic d'Educació i Formació Professional: Miguel Soler Gracia.